recursal/SuperWikiNEXT-32B huggingface dataset:
**Chabazit** je všeobecný názov pre trigonálne zeolity všeobecného zloženia (Ca,Na,K,Mg,Sr)2[Al2Si4O12]2·12H2O.

Do skupiny chabazitu patria nasledovné minerály:

* Chabazit-Ca – (Ca,K2,Na2)2[Al2Si4O12]2·12H2O
* Chabazit-K – (K2,Ca,Na2,Sr,Mg)2[Al2Si4O12]2·12H2O
* Chabazit-Mg – (Mg0,7,K0,5,Ca0,5,Na0,1)[Al3Si9O24]·10H2O
* Chabazit-Na – (Na2,K2,Ca,Sr,Mg)2[Al2Si4O12]2·12H2O
* Chabazit-Sr – Sr2[Al2Si4O12]2·12H2O

Charakteristika
---------------

Chabazit vytvára pseudokubické, romboédrické kryštály, ktoré bývajú často zdvojčatené. Môže byť biely, žltkastý, ružovkastý, červenkastý alebo bezfarebný; vryp má bezfarebný. Je to priehľadný až priesvitný minerál so skleným leskom.

Vznik
-----

Tvorí sa v dutinách čadičových láv a v niektorých vápencoch spolu s mnohými ďalšími zeolitmi, napr. s harmotómom, phillipsitom, heulanditom a skolecitom, ale aj s kremeňom a kalcitom. Okrem toho sa vyskytuje v niektorých premenených horninách (v rulách). Tvorí sa v okolí horúcich prameňov v podobe kôr usadených z horúcich roztokov.

Poznávanie
----------

Uvoľňuje sa pri zohrievaní v uzatvorenej skúmavke vodu. Typický je romboédrickými a pseudokubickými kryštálmi. Od podobného kalcitu ho možno rozlíšiť podľa horšej štiepateľnosti a tým že nešumí v HCl.

V polarizačnom mikroskope má nízke interferenčné farby a nízky reliéf. Pri skrížených nikoloch má hnedasté interferenčné farby.

Výskyty na Slovensku
--------------------

Väčšinou v bazaltoch neogénnych vulkanitov: Fintice (pri Prešove), Kalinka (pri Vígľašskej hute, okres Zvolen), Nová Baňa (pri Žiari nad Hronom), Prenčov (pri Banskej Štiavnici), Pukanec (pri Banskej Štiavnica, okres Levice), Šiatorská Bukovinka (pri Fiľakove, okres Lučenec), Tisovec (pri Rimavskej Sobote, okres Rimavská Sobota), Maglovec (pri Prešove, okres Prešov). Známy aj v dutinách granitoidov v Tatrách.

Referencie
----------

1. 1 2 3 4   *Minerály a horniny Slovenska - Chabazit* [online]. mineraly.sk, [cit. 2009-08-09]. Dostupné online.
2. ↑  Klein, C. 2006: *Mineralógia.* Oikos-Lumon, Bratislava, 658 s.
3. ↑  Dyda, M. 2009: *Horninotvoré minerály pod mikroskopom.* Univerzita Komenského, Bratislava, 213 s.

Iné projekty
------------

Commons
* Spolupracuj na Commons Commons ponúka multimediálne súbory na tému **Chabazit**

Externé odkazy
--------------

* Mineraly.sk – zdroj, z ktorého (pôvodne) čerpal tento článok.
* Chabazit na www.mindat.org
**Charles Eldon Brady** Jr. (\* 12. august 1951, Pinehurst, Severná Karolína, USA - † 23. júl 2006, Orcas Island, Washington) bol americký astronaut, ktorý sa dostal do vesmíru na palube raketoplánu Columbia.

Životopis
---------

Vyštudoval North Moore High School, Robbins, Severná Karolína a v tom istom roku 1969 nastúpil na univerzitu v Severnej Karolíne ( *University of North Carolina at Chapel Hill*) na štúdium medicíny. V rokoch 1971-1975 pokračoval v štúdiách na *Duke University*, Durham, Severná Karolína. V rokoch 1999-2000 absolvoval ročné štúdium biológie na *University of Tennessee*. Medzitým vystriedal celý rad zamestnávateľov, absolvoval letecký výcvik a v roku 1992 sa zapojil v NASA do výcvikového strediska astronautov. Štyri roky potom absolvoval let do vesmíru, v roku 2002 z NASA odišiel. Bol ženatý s Cathy Ann, rodenou Schererovou, neskôr sa s ňou rozviedol. Našiel si družku Susan Osenovou a mali spolu v roku 2002 syna Charlesa. Používal prezývku Chuck. V roku 2006 vo svojich 54 rokoch zomrel zrejme vlastnou rukou z nejasných príčin.

Let do vesmíru
--------------

V júni 1996 bol na palube raketoplánu Columbia pri misii STS-78. Pre Columbiu to bol 20. let, pre neho prvý (a posledný). Stal sa tak 348. človekom vo vesmíre a strávil tam 16 dní. rampy 39 na Vesmírnom stredisku Johna F. Kennedyho. Veliteľom lode bol Terence T. Henricks, v sedemčlennej posádke boli ďalej Kewin R. Kregel, Richard M. Linnehan, Susan J. Helmsová, všetci z USA, ďalej Jean-Jacques Favière z Francúzska a Robert B. Thirsk z Kanady. Na palube mali laboratórium Spacelab a vykonávali experimenty rôzneho zamerania. 

* STS-78 Columbia (20. jún 1996 - 7. júl 1996)

Externé odkazy
--------------


|  |  |
| --- | --- |
| Portal | Kozmonautický portál |

* 
* 
* Archivované 2008-04-04 na Wayback Machine

Zdroj
-----

*Tento článok je čiastočný alebo úplný preklad článku Charles Brady na českej Wikipédii (číslo revízie nebolo určené).*
Chladnička Calex
**Calex** je značka chladiacej techniky a bývalý podnik na jej výrobu, ktorý sídlil v Zlatých Moravciach na Slovensku. Po krachu podniku a ukončeniu výroby v Zlatých Moravciach sa v roku 2003 stala držiteľom ochrannej známky Calex talianska firma Antonio Merloni S.p.A. ktorá na území Česka a Slovenska dodáva chladiacu techniku talianskej výroby.

História podniku v Zlatých Moravciach
-------------------------------------

Založený bol v roku 1949, pôvodne s perspektívou hlavného zamerania výroby na obuvnícke stroje. Od začiatku vyrábal chladničky (zn. Maneta) a táto výroba sa čoskoro stala kľúčovou. V roku 1955 sa v továrni na chladničky v Zlatých Moravciach začalo s prvou overovacou sériou nových typov chladničiek Calex. V ďalších rokoch sa naplno rozbehla výroba chladničiek a ďalšej chladiacej techniky pod týmto označením a podnik prevzal roku 1965 názov Calex (za éry socializmu Calex n.p. neskôr Calex a.s.).

Podnik sa stal hlavným výrobcom chladničiek v Česko-Slovensku a jeho výrobok bol súčasťou takmer každej domácnosti. Medzi najúspešnejšie výrobky závodu patrí chladnička Calex 210 deluxe. Export smeroval nielen do krajín socialistického tábora, ale aj do severnej Afriky či ázijských krajín. Spolupracoval napr. s podnikom Rade Končar vo vtedajšej Juhoslávii a podieľal sa na výstavbe kubánskeho závodu Impud. Podnik bol tiež najväčším zamestnávateľom v regióne, pred rokom 1989 v ňom pracovalo vyše 5000 ľudí. Po prechode na trhovú ekonomiku sa musel Calex prispôsobiť konkurenčnému prostrediu ale aj novým pravidlám používania nebezpečných freónov a z týchto dôvodov od roku 1991 založil spoločný podnik s koncernom Samsung, ktorý sa orientoval na výrobu ekologických kompresorov. Napriek značnej podpore štátu však neuspel.

Súbežne pokračoval aj vlastný podnik Calex, a. s. Firma sa však v deväťdesiatych rokoch potácala v ekonomických problémoch, ktoré skončili jej krachom. Ďalšie pokusy o obnovenie výroby chladničiek neboli úspešné, v areáli sa aspoň podarilo obnoviť výrobu kompresorov dánskou firmou Danfoss.

Referencie
----------

1. ↑   *Informace o značce Calex* [online]. elektro-eshop.com, [cit. 2014-07-27]. Dostupné online. Archivované 2014-08-11 z originálu. (po česky)
2. ↑   *CALEX - ochranná známka, majitel ANTONIO MERLONI, S.P.A.* [online]. kurzy.cz, [cit. 2014-07-27]. Dostupné online. (po česky)
3. ↑   Mesto Zlaté Moravce, [cit. 2014-07-27]. Dostupné online. [nefunkčný odkaz]
4. ↑  Veľký, J. a kolektív, 1978: Encyklopédia Slovenska I. A — D. Veda, Bratislava, s. 299
5. ↑   *(2004) Calex sa na Slovensko vracia cez Taliansko* [online]. Mesto Zlaté Moravce, 24.03.2009, [cit. 2014-07-27]. Dostupné online.

Zdroj
-----

*Tento článok je čiastočný alebo úplný preklad článku Calex na českej Wikipédii.*

Súradnice: 48°23′48″S 18°23′52″V﻿ / ﻿48,39662°S 18,397787°V﻿ / 48.39662; 18.397787
**Budhistický tantrizmus** alebo **tantrický budhizmus** (v slovenčine nekodifikované tvary: **buddhistický tantrizmus** alebo **tantrický buddhizmus**) je učenie o inherentnej existencii šunjatá; skúsenosť nekonečnosti je tu výrazom premeny psychokozmických síl preniknutím svetla transcendentálneho poznania (pradžňá). Vonkajší svet a vnútorný svet sú dvoma stránkami tej istej látky, v ktorej sú nite všetkých síl a všetkých udalostí, všetkých podôb vedomia a ich objektov votkané do nerozdeliteľnej siete nekonečných, vzájomne podmienených vzťahov.

**Budhistická tantra** je buď voľne synonymum budhistického tantrizmu, alebo presnejšie (a) prostriedok osvietenie cez identitu s tantrickými božstvami, a (b) [vo vadžrajáne aj:] prostriedok „kanálovania" energie túžby a premeny skúsenosti radosti do uvedomenia osvietenia.

Hoci sa budhistická tantra a budhistický tantrizmus najčastejšie spája so sektami vadžrajány tibetského budhizmu, jej (jeho) prvky sa do veľkej či malej miery nachádzajú aj v školách mahájány, najmä v Japonsku.

Referencie
----------

1. ↑  FILIT – zdroj, z ktorého pôvodne čerpal tento článok.
2. 1 2
**Budova Print Media Academy** je situovaná v centre nemeckého mesta Heidelberg, oproti hlavnej železničnej stanici. Je sídlom firmy Heidelberger Druckmaschinen AG. 

budova Print Media Academy

Heidelberger Druckmaschinen AG
------------------------------

Nemecká tlačiarenská firma z dlhoročnou tradíciou bola založená v roku 1850. Poskytuje riešenia technologických procesov grafického odvetvia.

Budova Print Media Academy
--------------------------

Objekt bol realizovaný v rokoch 1998-2000 ako projekt autora Hensel-Bechtloff-Partner, Hamburg, v spolupráci s H.J. Schröder, Architect BDA/Partner H.P. Stichs, Heidelberg. Budova Print Media Academy slúži okrem iného ako medzinárodné školiace centrum v oblasti inovácií v tlači a marketingového vedenia tlačiarne. Okrem administratívnych priestorov obsahuje aj prednáškové priestory, laboratóriá, kaviareň, a výstavné priestory. 
Vo svojom návrhu nesie budova mnohé metafory spojené s remeslom tlače. Komplexné materiálové riešenie pozostáva najmä zo skla a oceľových materiálov. Budova má jednoduchý, 50m vysoký tvar kvádra. Pôdorysné rozmery objektu sú 37x37 metrov. Obsahuje átrium, orientované na juhozápad, ktoré je jednoducho zasklené a zabezpečuje kumuláciu teplého vzduchu.

Dvojitá transparentná fasáda
----------------------------

Administratívne priestory a laboratóriá sú oddelené od vonkajšieho prostredia tzv. elementovým (kazetovým) fasádnym plášťom. Jednotlivé kazety zabezpečujú prevetrávanie medzipriestoru, ktorý má na šírku 46cm a je prechodný. Vonkajšia fasáda je vyhotovená s jednoduchým zasklením. Pre kontrolu tepelných ziskov je v medzipriestore fasády inštalovaný hliníkový tieniaci systém, ktorý sa prispôsobuje intenzite a uhlu slnečného žiarenia.

Socha S-Printing Horse
----------------------

V priestore pred budovou Print Media Academy sa nachádza skulptúra autora Jürgena Goertza. Socha koňa je 13 metrov vysoká a bola realizovaná v rokoch 1998-2000. Poukazuje na postavu koňa Pegasa z gréckej mytológie a tým predstavuje symbiotický vzťah myslenia a tlače. Okrídlený kôň predstavuje poetické myslenie, pričom jeho technické prevedenie z nerezu pripomína tlačiarenské stroje a samotný proces tlačenia. Socha váži 90 metrických ton.

Použitá literatúra
------------------

Bielek, B.: Dvojité transparentné fasády budov, I.diel. Bratislava, Coreal 2002. ISBN 80-968846-0-3. 206 s.
  
Print Media Academy in Heidelberg, Glas 2, 2001, s.27-33.

Externé odkazy
--------------

  

 Archivované 2009-11-07 na Wayback Machine


  

* 
* 
*
**Bullerbyne** je hudobná skupina z Brna, založená v roku 1994. Je jednou z prvých elektronických hudobných skupín 90. rokov v Česku.

História
--------

### Vznik

Vznikla z pôvodne elektro-industriálnej formácie Neue Sprache, ktorú tvorili Luboš Mikula, Marek Pavlas a Petr Vaněk. Skupina sa rýchlo stala populárnou a koncertovala po všetkých významných kluboch v Česku. Po odchode Petra Vaňka z kapely začali ostatní členovia komponovať viac ambientnú a elektronickejšiu hudbu a založili Bullerbyne.

### Crappy Crispy Magic Music

V roku 1997 vychádza ich debutový album *Crappy Crispy Magic Music*, ktorý si skupina vydala sama a za krátky čas úplne vypredala. Najväčšími hitmi z tejto platne boli skladby „Warez" a „Too Much Power", ktorú kritika prirovnávala k skladbám od skupiny Underworld. Pieseň „Right To Be Here" naspieval Mario Feinberg zo skupiny Narvan. V roku 1997 začal s kapelou hrať na koncertoch klávesista Boleslav Březovský, o dva roky neskôr kapelu opúšťa jeden zo zakladajúcich členov Marek Pavlas. Luboš Mikula alias Lupo sa sťahuje z Brna do Prahy a ďalej sa venuje komponovaniu skladieb a remixovaniu pre iné kapely ako napr. Priessnitz, Here, Swordfishtrombones, OK Band. Na koncertoch s kapelou začali vystupovať taktiež bubeník 'Onehalph', gitarista 'Vídeňák' a basgitarista Jiří Schneider.

### My Private Revolt

Viac ako desať rokov si museli ich fanúšikovia počkať na druhý album, ktorý vyšiel v novembri 2007 na labeli X Production. Bullerbyne v novom päťčlennom zložení sa nechali inšpirovať new wave zvukom 80. rokov *My Private Revolt* nakrútili pod dohľadom zvukového mága Ecsona Waldesa, promosingel „My Little Pony" vyšiel na výberoch časopisov Filter a Report. Filter tento album označil ako jedno z najväčších českých prekvapení roka a nominoval ju na album roka.

Galéria
-------

* Luboš Mikula počas vystúpenia v BrneLuboš Mikula počas vystúpenia v Brne
* Petr Vídeňský v OlomouciPetr Vídeňský v Olomouci

Diskografia
-----------

* 1997 *Crappy Crispy Magic Music*
* 2007 *My Private Revolt*

Referencie
----------

1. ↑

Externé odkazy
--------------

* Oficiálne stránky
* Bullerbyne na Myspace
Súradnice: 42°30′S 27°28′V﻿ / ﻿42,500°S 27,467°V﻿ / 42.500; 27.467

**Burgas** (bulh. Бургас, novogr. Πύργος – *Pyrgos*) je mesto vo východnom Bulharsku, na brehu Čierneho mora. Nachádza sa na 42° 30' sev. šírky a 27° 28' vých. dĺžky, nadmorská výška 20 m nad morom. S počtom obyvateľov 207 925 to je štvrté najväčšie mesto v krajine. Starostom je Dimitar Nikolov. V meste je významný prístav, medzinárodné letisko, výroba motorov, lodenice. Sú tu aj sanatóriá a je to rekreačné stredisko.

Dejiny
------

Dnešný Burgas založili starí Gréci, pod názvom *Pyrgos* (Veža). Stalo sa tak hlavne vďaka tomu, že toto miesto je strategicky veľmi významné. Sídlila tu vojenská posádka a bol tu i významný prístav. V 14. storočí Osmanská ríša postavila vojenskú pevnosť; v 17. storočí tu už žilo 3 000 ľudí a mesto dostalo konečne svoj dnešný názov. Väčšina obyvateľov boli stále Gréci. Moderný prístav vznikol v rokoch 1894 – 1903, vďaka nemu sa rozvinul obchod a mesto sa stalo centrom celej oblasti. V roku 1903 dostavali železnicu, vznikli nové závody na spracovanie ropy a neskôr i výrobu chemických látok. V dvadsiatych rokoch minulého storočia sa grécke obyvateľstvo odsťahovalo do Grécka, počas Grécko-bulharskej výmeny obyvateľstva. Burgas potom osídlili Slovania (Bulhari) z Grécka. Následne tu bolo založených i niekoľko univerzít a zóna voľného obchodu. Po páde socializmu sa tu výraznejšie rozvíjala turistika. V Burgase je medzinárodné letisko.

Konzuláty
---------

Mesto má konzuláty z týchto krajín:

* Turkey  Turecko, generálny konzulát
* Belarus  Bielorusko, honorárny konzulát
* Romania  Rumunsko, honorárny konzulát
* Russia  Rusko, honorárny konzulát
* Ukraine  Ukrajina, honorárny konzulát
* India  India, honorárny konzulát

Partnerské mestá
----------------

* Grécko Alexandrupoli, Grécko
* Gruzínsko Batumi, Gruzínsko
* Bielorusko Homeľ, Bielorusko
* Turecko Istanbul, Turecko
* Turecko Jalova, Turecko
* Čína Jen-tchaj, Čína
* Rusko Krasnodar, Rusko
* Maďarsko Miškovec, Maďarsko
* Rusko Moskva, Rusko
* Chorvátsko Rijeka, Chorvátsko
* Holandsko Rotterdam, Holandsko
* Rusko Vologda, Rusko

Galéria
-------

* Centrálna vlaková stanica - na juhCentrálna vlaková stanica - na juh
* Arménska cirkevArménska cirkev
* Kostol sv. Cyrila a MetodaKostol sv. Cyrila a Metoda
* PanteónPanteón
* Morská záhradaMorská záhrada
* OperaOpera

Iné projekty
------------

Commons
* Spolupracuj na Commons Commons ponúka multimediálne súbory na tému **Burgas (mesto)**

Externé odkazy
--------------

* Oficiálna stránka
*
Bozk na Times Square 14. augusta 1945, pri oslave kapitulácie Japonska vo vojne (fotografia poručíka Victora Jorgensena uverejnená v New York Times)
**Bozk** je cielené priloženie pier osoby k perám či inej časti tela inej osoby alebo k zvieraťu či veci. V závislosti od vášnivosti bozku a spoločenskej situácie môže byť vnímaný rôzne, najčastejšie ako prejav citovej náklonnosti alebo neverbálny pozdrav. Za svetový deň bozku sa považuje 6. júl.

Vášnivý bozk, pri ktorom sa zapája aj jazyk, ktorý vnikne do úst partnera sa označuje ako *francúzsky bozk*. Je považovaný za analógiu súlože. V neskorom stredoveku sa nazýval *florentinský bozk*, pričom ho katolícka cirkev považovala za ťažký hriech aj v manželstve pri súloži.

V prostredí mafie a moslimských teroristov sa zaužíval výraz *bozk smrti* ako analógia novozákonného Judášovho bozku, ktorým zradil Ježiša Krista. Je symbolom odsúdenia na smrť.

V náboženskej oblasti, predovšetkým v kresťanstve a islame, je bozk zároveň rituálnym obradom vyjadrujúcim úctu, napr. pobozkanie biskupského prsteňa, krucifixu či ikony. Pápež Ján Pavol II. bol tiež známy tým, že po príchode do štátu (obvykle po vystúpení z lietadla) symbolicky pobozkal zem, čím dával najavo úctu k danej krajine aj k Zemi ako prírode.

Rekordy v bozkávaní
-------------------

* Najdlhší bozk vo filmografii bol zobrazený v americkom komediálnom filme You're in the Army Now, v ktorom sa Regis Toomey a Jane Wymanová bozkávajú 3 minúty a 5 sekúnd.
* Najdlhší bozk v histórii, zaznamenaný v Guinessovej knihe rekordov, trval 58 hodín, 35 minút a 58 sekúnd. Držiteľom rekordu je thajský pár Ekkachai Tiranarat a Laksana Tiranaratová. Udalosť bola súčasťou súťaže, ktorá sa konala 12. – 14. februára 2013 v thajskom meste Phatthajá.

Referencie
----------

1. ↑   *Florentinský polibek* [online]. Sexus.cz, [cit. 2013-09-09]. Dostupné online. (po česky)
2. ↑   *Pope John Paul II´s Life and Legacy* [online]. American Chronicle, [cit. 2014-01-09]. Dostupné online. Archivované 2014-01-09 z originálu. (po anglicky)
3. ↑   *What was the longest on-screen kiss?* [online]. CinemaSpot.com, [cit. 2013-09-09]. Dostupné online. Archivované 2017-09-01 z originálu. (po anglicky)
4. ↑   *Longest Kiss* [online]. Guiness World Records, [cit. 2013-09-09]. Dostupné online. (po anglicky)
Capri
Capri
**Capri** je taliansky ostrov v Neapolskom zálive v provincii Napoli v regióne Kampánia.

Okrem mestečka Capri tu je obec Anacapri a lodný prístav Marina Grande.

Geografia
---------

Ostrov patrí do Kampánskeho súostrovia na juhozápadnej strane Talianska v Stredozemnom, resp. Tyrhenskom mori.

Dĺžka ostrova je 6,7 km, šírka 2,7 km, plocha 10,4 km². Najvyšším vrcholom ostrova je Monte Solaro (589 m n. m.), odkiaľ je kruhový výhľad.

Pre turistov je zaujímavá Grotta Azzurra, jaskyňa vysoká 30 metrov a hlboká 54 metrov.

Dejiny
------

Na ostrove žili ľudia už v paleolite. Rímski cisári si tu stavali vily (latinsky Caprea, odtiaľ názov ostrova), zo 14. storočia pochádza rad dodnes zachovaných stavebných pamiatok v mestečku Capri, od 18. storočia v Anacapri.

Doprava
-------

V severnej časti ostrova je prístav Marina Grande, kam plávajú početné klasické lode i vznášadlá. Linky vedú do Neapola a Sorrenta. Na ostrove je cestná sieť a pravidelná autobusová preprava od prístavu do Capri i Anacapri. Z prístavu vedie lanovka na Pizza Umberto I. odkiaľ možno využiť výletné trasy ostrova loďkami. Vzhľadom na malú rozlohu je možné prejsť celý ostrov peši.

Referencie
----------

1. 1 2  Itálie, průvodce Olympia, str. 43
2. ↑  AUTORSKÝ KOLEKTIV. *Itálie*. Praha : Olympia, 1990. ISBN 80-7033-101-1. Kapitola Capri, s. 43.

Iné projekty
------------

Commons
* Spolupracuj na Commons Commons ponúka multimediálne súbory na tému **Capri (ostrov)**

Externé odkazy
--------------

* Popis ostrova
* Popis ostrova Archivované 2010-03-13 na Wayback Machine
* Článek na Novinky.cz z června 2012

Zdroj
-----

*Tento článok je čiastočný alebo úplný preklad článku Capri (ostrov) na českej Wikipédii.*
Logo
**Burgundy School of Business** je európska biznis škola nachádzajúca sa v Paríži, Lyone a Dijone. Bola založená v roku 1899.

Charakteristika
---------------

BSB je trojnásobne akreditovaná medzinárodnými CGE, EQUIS a AACSB. Škola má cca 17 000 absolventov. Významnými absolventmi sú Stéphane Baschiera (CEO Moët & Chandon) a Antoine Lesec (CEO Being).

Štúdium na BSB, ktorá je medzinárodnou Grand Ecole pre výučbu a výskum, ponúka možnosť využívať výnimočnú sieť spoločností a podnikateľov. 

Školné závisí od toho, či študenti pochádzajú z európskych alebo mimoeurópskych krajín, a pohybuje sa od 8 200 do 29 000 eur ročne.

Študijné programy
-----------------

BSB má svoj Master in Management program, niekoľko Masters programov v rôznych oblastiach ako napríklad marketing, financie, médiá, ľudské zdroje. V portfóliu sú tak isto Executive MBA.

Umiestnenia v rebríčkoch
------------------------

V roku 2022 sa program Master in Management umiestnil na 62. mieste v globálnom rebríčku Financial Times.

Referencie
----------

1. ↑  Triple accredited business schools (AACSB, AMBA, EQUIS)
2. 1 2   *Burgundy School of Business (BSB), France* [online]. www.study.eu, [cit. 2022-12-14]. Dostupné online. (po anglicky)
3. ↑   *Admissions | Burgundy School of Business in France* [online]. [Cit. 2022-12-14]. Dostupné online. (po anglicky)
4. ↑

Externé odkazy
--------------

* Oficiálna stránka
* Stránka absolventov
**Business-to-consumer** (iné názvy: **business to consumer, business-to-customer, business to customer**, skrátane **B2C** alebo **B to C**, do slovenčiny prekladané aj ako **(typu) podnik-zákazník, na úrovni podnik-zákazník, pre zákazníkov**) sú obchodné vzťahy a komunikácia priamo medzi podnikom a jeho koncovými zákazníkmi, čiže konečnými spotrebiteľmi (na rozdiel od vzťahov podniku s inými podnikmi, zamestnancami a podobne). Koneční spotrebitelia môže byť fyzické osoby alebo podniky. Anglický výraz sa používa najmä (ale nie len) ako prívlastok, čiže za ním by obyčajne ešte malo nasledovať ďalšie slovo (napr. business-to-consumer marketing, business-to-consumer model).

Najčastejšie sa (anglický) termín používa v súvislosti s IT, teda v súvislosti obchodnými vzťahmi, ktoré sa uskutočňujú pomocou virtuálnych obchodov na internete, rôznych webových aplikácií a pod.. Ide o online obchodovanie na internete, ktoré slúži na predaj tovaru a služieb koncovým zákazníkom. 

B2C zahŕňa:

* prípravu ponúk
* prípravu objednávok
* potvrdzovanie objednávok
* úhradu
* transakciu nehmotných tovarov (software a pod.)
* poskytovanie dokumentov súvisiacich s objednávkou
* marketing

S termínom sa stretávame v marketingu, pri elektronickom obchodovaní (internetové obchody), v informačných sytémoch ERP a informačných systémoch CRM.

Pozri aj
--------

* Business-to-business
* E-commerce

Externé odkazy
--------------

* 
* Archivované 2012-03-21 na Wayback Machine
Súradnice: 48°42′28″S 21°14′48″V﻿ / ﻿48,707797°S 21,246632°V﻿ / 48.707797; 21.246632

**Business Center Moldavská** je biznis centrum v Košiciach, v mestskej časti Juh na ulici Moldavská cesta.

Výstavba prvej budovy (*BCM-1*) sa začala v roku 2008 a jej kompletná realizácia bola ukončená v roku 2013. Ide o 10 podlažnú budovu s jedným podzemným a deviatimi nadzemnými podlažiami s kancelárskymi a obchodnými priestormi. V rámci obchodného centra sú navrhnuté parkovacie plochy na priľahlom pozemku s kapacitou 47 parkovacích miest na teréne pred objektom a v podzemnom podlaží je parkovanie pre 33 automobilov s prístupom cez rampy. Budova ponúka spolu vyše 8 000 m² prenajímateľnej plochy. Medzi najväčších prenajímateľov v budove patria Ness a Embraco.

Rekonštrukcia druhej budovy (*BCM-2*) prebiehala od roku 2013 a bola ukončená v roku 2016.
Objekt má 7 nadzemných podlaží a jeho celková podlahová plocha je 2.000 m². Medzi najväčších prenajímateľov v budove patrí firma Maxima Broker, Engie a BarCom.

Galéria
-------

* Druhá budovaDruhá budova
* Poloha budovPoloha budov

Referencie
----------

1. ↑  Business center Moldavská - kosice.estranky.sk - Dostupné online
2. 1 2  Budovy - Oficiálna stránka BCM - Dostupné online
3. ↑  Moldavská 10 rekonštrukcia - kosice.estranky.sk - Dostupné online

Externé odkazy
--------------

* Oficiálna stránka BCM
Poloha v Nórsku
**Buskerud Fylke** je územnosprávna jednotka v juhovýchodnom Nórsku. Správnym centrom územia je mesto Drammen, správcom kraja je *Fylkesmann i Buskerud*. Počet obyvateľov dosiahol v roku 2005 243 491. Rozloha kraja je 14 930 km². 

Buskerud hraničí na severe a severovýchode s krajom Oppland, na východe s krajom Akershus a Oslo, na juhu s krajom Vestfold, na juhozápade Telemark, na západe Hordaland a na severozápade s krajom Sogn og Fjordane. Na juhovýchode dosahuje Buskerud až k Oslofjordu. 

Územie kraja je odvodňované riekami Dramselv a Lagen, popri východnej hranici preteká Begna a Ranselva, ktoré sa po sútoku pri Hønefosse vlievajú do jazera Tyrifjorden ako Storelva. Na severozápade sa dvíhajú pohoria Hallingskarvet a Reineskarvet.

Správne mesto Drammen je dôležitou cestnou križovatkou, kde sa pretínajú cesty E18 a E134, podobne ako aj Hønefoss, kde sa krížia cesty E16 s ďalšími cestami, vedúcimi z alebo do Oslo.

Obce
----

* Drammen
* Flesberg
* Flå
* Gol
* Hemsedal
* Hol
* Palice
* Hurum
* Kongsberg
* Krødsherad
* Lier
* Modum
* Nedre Eikeri
* Nes
* Nore og Uvdal
* Ringerike
* Rollag
* Røyken
* Sigdal
* Øvre Eiker
* Ål

Iné projekty
------------

Commons
* Spolupracuj na Commons Commons ponúka multimediálne súbory na tému **Buskerud**

Externé odkazy
--------------

* Buskerud Fylke Archivované 2008-01-16 na Wayback Machine

Zdroj
-----

* *Tento článok je čiastočný alebo úplný preklad článku Buskerud na českej Wikipédii.*

| * z
* d
* u
Administratívne členenie Nórska |
| --- |
| Časti krajiny | 
* Nord-Norge
* Sørlandet
* Trøndelag
* Vestlandet
* Østlandet

 | Vlajka Nórska |
| Kraje | 
* Akershus
* Aust-Agder
* Buskerud
* Finnmark
* Hedmark
* Hordaland
* Møre og Romsdal
* Nordland
* Nord-Trøndelag
* Oppland
* hlavné mesto Oslo
* Østfold
* Rogaland
* Sogn og Fjordane
* Sør-Trøndelag
* Telemark
* Troms
* Vest-Agder
* Vestfold

 |
| Závislé územia | 
* Svalbard
* Jan Mayen
* Bouvetov ostrov
* *Ostrov Petra I.*
* *Zem kráľovnej Maud*

 |
| **^1** súčasť Antarktídy |
**Carla Bruni-Sarkozy** , rodená **Carla Gilberta Bruni Tedeschi**, 
(\* 23. december, 1967 Turín, Taliansko). Narodila sa v Taliansku, no od roku 1973 žije vo Francúzsku. Navštevovala strednú školu vo Švajčiarsku. Potom sa vrátila do Paríža, aby tam študovala umenie a architektúru. Ale štúdium vo svojich 19 rokoch nechala kvôli kariére modelky.

Kariéra
-------

### Modeling

Umelecký riaditeľ spoločnosti Guess Paul Marciano si vybral Carlu Bruni ako modelku aby predvádzala džíny značky Guess. Následne pracovala pre módne domy Christian Dior, Givenchy, Paco Rabanne, Sonia Rykiel, Christian Lacroix, Karl Lagerfeld, John Galliano, Yves Saint-Laurent, Chanel a Versace. V 90-tych rokoch 20. storočia patrila medzi 20 najlepšie platených modeliek, pričom jej ročný príjem bol na úrovni 7,5 milióna amerických dolárov. Počas kariéry modelky mala známosť s Ericom Claptonom, Mickom Jaggerom a Donaldom Trumpom.

### Hudba

V roku 1997 Bruni skončila s modelingom a vydala sa na dráhu speváčky. Jej debutový album vyšiel v roku 2002 pod názvom *Quelqu'un m'a dit* a zaznamenal veľký úspech vo frankofónnych krajinách. Tri skladby z tohto albumu zazneli vo filme *Conversations with Other Women.* Pieseň s názvom *Le plus beau du quartier* bola použitá vo vianočnej reklame spoločnosti H&M v roku 2006.
Druhý album pod názvom *No Promises* vyšiel v januári 2007. 
Carla Bruni sa aj napriek funkcii prvej dámy Francúzska neprestala venovať hudbe a jej najnovší album s názvom *Comme si de rien n'était* uzrel svetlo sveta 11. júla 2008. Všetky zisky z predaja albumu pôjdu na charitatívne účely.

Prvá dáma Francúzska
--------------------

Vo februári 2008 sa Carla Bruni vydala za francúzskeho prezidenta Nicolasa Sarkozyho. Vo funkcii prvej dámy pôsobila až do ukončenia prezidentského mandátu v roku 2012. Jej nasledovníčkou je Valérie Trierweiler.

Rodina
------

Carla Sarkozy-Bruni má jedno dieťa s bývalým prezidentom Nicolasom Sarkozym, je to dievča menom Giullia. Z predošlého vzťahu s filozofom profesorom Raphaelom Enthovenom má 11-ročného syna menom Aurélien.

Referencie
----------

1. ↑  - Telegraph.uk -článok

Iné projekty
------------

Commons
* Spolupracuj na Commons Commons ponúka multimediálne súbory na tému **Carla Bruniová-Sarkozyová**

Externé odkazy
--------------

* Nadácia Carly Bruni
* Hudba Carly Bruni
* Čo to je: Carla Bruni[nefunkčný odkaz]

Autoritné údaje: * BnF: 141598369
* GND: 134138813
* ISNI: 0000 0000 5519 6523
* LCCN: no2008072891
* NK ČR: xx0045873
* VIAF: 76126452
* WorldCat: lccn-no2008072891
Vztýčené bradlo Vršatec-Javorník
**Bradlo** je geomorfologicky významný útvar tektonického pôvodu. Geomorfologicky sa prejavujú ako eróziou vypreprarované tvrdoše.

Klasifikácia
------------

Staršie členenia rozlišovali netektonické teda väčšinou geologicky pomerne mladé štruktúry ako sú napr. rify, olistolity, bloky v zosuvoch) a tektonické typy bradiel. *Bradlá švajčiarskeho typu* je označenie pre príkrovové trosky. V nemeckej literatúre sa pre ne používa termín *klippe* - útes. Moravský typ bradiel tvoria šupiny v čelách príkrovov, známe sú napríklad z ždánickej jednotky flyšového pásma Karpát. Bradlá pieninského typu sú chápané ako od svojho podkladu tektonicky oddelené šošovky jurských a spodnokriedových karbonátov so vztýčenými až prevrátenými vrstevným sledom, viazané na bradlové pásmo. V minulosti sa vyčleňovalo viacero typov, napr. rudinský, vršatecký, a v užšom zmysle i samostatný pieninský.

Novšie návrhy klasifikácie bradiel, sú založené nielen na základe spôsobu ich vzniku ale aj pozície v prostredí. Podla spôsobu vzniku sa rozlišuje primárne (oddelené tektonicky) a sekundárne bradlá (erózne, gravitačné a tie, ktoré vznikli pričinením ľudí). Ak je ich vrstvovitosť rovnobežná s povrchom bradlá vytvárajú plošné skupiny (napr. príkrovové trosky), ak majú vztýčenú polohu sú zoradené v radoch.

Pôsobením jedného alebo viacerých týchto faktorv znikajú geomorfologické objekty ako platá, „jašteričie" chrbty, olistolity a olistoplaky, prípadne ich skupiny, brachyklinály („rebrá"), stolové a svedecké hory, „korytnačie" chrbty, skalné veže a ihly (resp. mogoty) a kozie chrbty (kvesty). Tvar bradiel môže byť pozmenený aj činnosťou človek, známe „otesance".

Referencie
----------

1. ↑  http://www.geology.cz - On-line geologická encyklopedie (Online) prístup 15.3.2009
2. 1 2  Plašienka, D. 2009: *Morfologické a štruktúrne typy bradiel pieninského pásma – pokus o genetickú klasifikáciu.* Archivované 2013-12-13 na Wayback Machine in *7. výročný predvianočný seminár Slovenskej geologickej spoločnosti - Nové poznatky o stavbe a vývoji Západných Karpát.* Mineralia Slovaca, 40, 3-4, Geovestník SGA, s. 212 - 213
Bradfordská katedrála
Hlavná chrámová loď katedrály
**Bradfordská katedrála** je katedrála v centre anglického mesta Bradford, na mieste určenom pre kresťanské obrady od 8. storočia, kedy misionári sídliaci v Dewsbury rozšírili kresťanstvo do tejto oblasti. Po väčšiu časť svojej existencie bola jej budova farným kostolom Svätého Petra.

Prvý kostol na tomto mieste postavili Anglosasi, ale táto stavba bola zbúraná po ovládnutí Anglicka Normanmi po roku 1066. Normanská šľachtičná Alice de Laci nechala postaviť druhý kostol, ktorý bol po 300 rokoch zničený pri nájazdoch Škótov. V 14. storočí bol kostol obnovený a na jeho hlavnú chrámovú loď bolo použité zvyšky muriva predchádzajúcej stavby. Arkády hlavnej lodi, najstaršia dochovaná časť súčasnej stavby, boli dokončené roku 1458. Horné poschodie bolo pristavené na konci 15. storočia. Zádušné kaplnky boli postavené na severnej a južnej strane. Vež v perpendikulárnom slohu bola pristavená k západnému krídlu a dostavaná roku 1508.

Pôvodne patril kostol do Yorskej diecézy, potom do Ripponskej a keď bola ustanovená Bradfordská diecéza stal sa chrám katedrálou. 

V 50. a 60. rokoch 20. storočia bola katedrála rozšírená. 

V roku 1987 bola hlavná loď a západné krídlo preskupené aby bol zvýšený počet sedadiel pre narastajúci počet návštevníkov rôznych akcií poriadaných v katedrále. Bol vybudovaný nový vstup cez múr veže a bolo inštalované aj nové osvetlenie. Viktoriánske lavice boli nahradené stoličkami. Pôvodný organ bol odstránený a bol nahradený novým.

Iné projekty
------------

Commons
* Spolupracuj na Commons Commons ponúka multimediálne súbory na tému **Bradfordská katedrála**

Externé odkazy
--------------

* Stránky Bradfordskej katedrály

Súradnice: 53°47′44″S 1°44′51″Z﻿ / ﻿53,79556°S 1,7475°Z﻿ / 53.79556; -1.7475
**Byť či nebyť** (anglicky: *TB or Not TB*) je štvrtá epizóda z druhej série seriálu Dr. House. Prvýkrát ju odvysielala FOX Broadcasting Company 1. novembra 2005.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Dr. Sebastian Charles je doktor, ktorý sa stará o choré africké deti nakazené tuberkulózou. Vo chvíli keď sa snaží na konferencii získať viac vakcíny na export do Afriky skolabuje. Sám si urči diagnózu - tuberkulóza, avšak jeho sponzori chceli počuť aj na iný názor, konkrétne Houseov. House odmietne túto diagnózu, pretože si myslí, že je to srdcová arytmia. Počas toho ako Cameronová Sebastiana pripravuje na vyšetrenia, urobí tajne aj test na tuberkulózu. Pri záťažovom teste pri normálnej rýchlosti sa nič neukáže, avšak pri extrémnej rýchlosti sa problém objaví. Sebastian opakovane upadá do bezvedomia, čo dokazuje srdcovú arytmiu. Neskôr počas ďalších vyšetrení sa zistí, že test na tuberkulózu, ktorý urobila Cameronová, je pozitívny. House je na Cameronovú nahnevaný, pretože si myslí, že Sebastian nemá len tuberkulózu ale aj niečo iné a vie že teraz už Sebastian nebude súhlasiť s ďalšími testami. Nakoniec však povolí liečbu tuberkulózy, aby mohol rozlíšiť symptómy tuberkulózy a symptómy inej choroby. Sebastian však liečbu odmietne nakoľko sa mu zdá nespravodlivé, že on lieky dostane ale Afričania nie. Svoj príbeh mediálne zverejní aby pritlačil sponzorov k múru a tí by tak museli znížiť ceny liekov. Na tlačovej konferencii House dokáže, že Sebastian nemá len tuberkulózu, ale že má aj inú chorobu. Sebastian potom súhlasí s testami a terapiami, avšak House ho chce liečiť na tuberkulózu. Po prehováraní súhlasí aj s liečbou tuberkulózy. Po odstránení symptómov tuberkulózy sa tím sústreďuje na symptómy druhej choroby. House navrhne, že by to mohol byť tumor v pankrease, čo sa nakoniec aj preukáže a Sebastian je po jeho odstránení zdravý. 

 Opis zápletky alebo rozuzlenia príbehu sa tu končí.

Diagnózy
--------

* **Zlé diagnózy:** Srdcová arytmia
* **Správna diagnóza:** Karcinóm pankreasu a tuberkulóza

Pozri aj
--------

* Tuberkulóza
* Afrika

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Byť či nebyť (House)** (po česky)

Externé odkazy
--------------

* DrHouse.cz - Tuberák (po česky)
* HouseMD.serial4u.cz - 2x04 TB or Not TB

| * z
* d
* u
Dr. House |
| --- |
| Hlavní doktori | 
* Gregory House
* Lisa Cuddyová
* James Wilson

 |
| Bývalý tím | 
* Eric Foreman
* Allison Cameronová
* Robert Chase

 |
| Súčasný tím | 
* Eric Foreman
* Remy „Trinástka" Hadleyová
* Chris Taub
* Robert Chase

 |
| Vedľajšie postavy | 
* Lucas Douglas
* Stacy Warnerová
* Michael Tritter
* Edward Vogler
* Amber Volakis

 |
| Zoznam častí **·** Soundtrack **·** Kategória |
**Bridžové formáty** sú formáty počítačových súborov, ktoré sa používajú v bridžových počítačových programoch.

Portable Bridge Notation
------------------------

Najpoužívanejší bridžový formát Portable Bridge Notation (PBN) sa používa sa vo všetkých druhoch počítačových programov. Prípona súboru - PBN.

Richard's Bridge Notation
-------------------------

Bridžový formát ktorý vymyslel Richard Pavlíček. Formát je navrhnutý tak, aby s ním mohli efektívne pracovať databázové systémy. Prípona súboru - RBN.

Popis formátu je na adrese .

Bridge Base
-----------

Formát ktorý používa server BBO. Prípona súboru - LIN.

Deep Finesse
------------

Formát používaný programom Deep Finess - analyzátor rozdaní a optimálnych kontraktov. Prípona súboru - DAT.

OKbridge (email formát)
-----------------------

Formát používaný serverom OKbridge pri e-mailovej komunikácii. Prípona súboru - EML.

OKbridge (recorded deal formát)
-------------------------------

Formát používaný serverom OKbridge. Prípona súboru - REC.

Duplimate
---------

Formát používaný programami určenými na automatickú duplikáciu rozdaní. Prípona súboru - DUP.

Externé odkazy
--------------

* Návod ku konvertoru bridžových formátov[nefunkčný odkaz] - pôvodný zdroj článku.
**Bramac – strešné systémy, spol. s r. o.** je slovenská firma vyrábajúca betónovú strešnú krytinu a zameraná na segment šikmých striech.

História
--------

Spoločnosť Bramac – strešné systémy, spol. s r. o. bola založená v roku 1994 ako 100%-ná dcérska spoločnosť rakúskej spoločnosti Bramac Dachsysteme International GmbH. Tá bola založená v roku 1966 spojením Braas & Co a Hofman & Maculan pod názvom Bramac Dachsteinwerke GmbH. V roku 1967 bol otvorený výrobný závod na výrobu betónovej strešnej krytiny v Pöchlarne. Po odstúpení spoločníka Hofman & Maculan prevzal v roku 1969 Wienerberger 50%-ný vlastnícky podiel na spoločnosti Bramac. Od roku 2011 je 100%-ným vlastníkom spoločnosti Bramac Dachsysteme International GmbH koncern Braas Monier Building Group – celosvetový líder v ponuke stavebných materiálov pre šikmé strechy, ako aj inovatívnych strešných, solárnych, komínových a vetracích systémov.

Spoločnosť Bramac – strešné systémy pôsobila v prvých troch rokoch ako obchodná spoločnosť. V roku 1996 firma v reakcii na vývoj na slovenskom stavebnom trhu začala budovať vlastný výrobný závod. Spoločnosť sa transformovala z čisto obchodnej na výrobno-obchodnú spoločnosť. Závod na výrobu strešných krytín v Ivanke pri Nitre bol slávnostne uvedený do prevádzky 24. septembra 1997.

Produkty
--------

Spoločnosť Bramac – strešné systémy, spol. s r. o. ponúka komplexné strešné riešenia:

* je výrobcom a predajcom betónovej strešnej krytiny
* dodávateľom uceleného strešného príslušenstva, vrátane odkvapového systému, nadkrokvovej izolácie, solárnych a fotovoltických systémov
* je oficiálnym dovozcom nemeckej keramickej strešnej krytiny Braas pre slovenský trh

Členstvo v skupine Braas Monier Building Group umožňuje spoločnosti Bramac testovanie svojich produktov v testovacom stredisku Monier Technical Centre.

Externé odkazy
--------------

* Oficiálna stránka
* bramacsolar.sk Archivované 2015-08-01 na Wayback Machine
* spolahlivastrecha.sk
* monier.com

Zdroj
-----

*Tento text bol prevažne prevzatý z materiálov spoločnosti Bramac a skupiny Braas Monier Building Group.*
Mgr. **Branislav Bukovský** (\* 13. február 1968, Trnava – † 23. marec 2014) bol slovenský kňaz, farár vo farnosti Bratislava - Kráľovnej rodiny a dramaturg. Pôsobil tiež ako cirkevný sudca a spolutvorca náboženských programov.

Život
-----

Narodil sa v Trnave. Za kňaza bol ordinovaný 10. júna 1995. Pracoval ako kaplán vo farnostiach Piešťany, Bratislava - Blumentál i Bratislava - Kostol Sv. Alžbety. Ako administrátor slúžil od roku 1999 vo farnosti Veľké Ripňany. Od roku 2001 pracoval ako farár vo farnosti Bratislava - Devín. neskoršie vo farnosti Bratislava - Kráľovnej Rodiny.

Pracoval tiež ako cirkevný sudca. Podieľal sa na výrobe náboženských programov v RTVS; bol aj členom Rady KBS pre spoločenské komunikačné prostriedky.

Zomrel počas dovolenky vo francúzskych Alpách na srdcový infarkt vo veku 46 rokov.

Referencie
----------

1. ↑  RTVS odvysiela nový cyklus dokumentov Dedičstvo otcov
2. 1 2 3  V Alpách zomrel kňaz Branislav Bukovský, podieľal sa aj na príprave náboženského vysielania v RTVS, aktuality.sk, 24. 3. 2014
3. ↑  Katolícke farnosti Bratislava

Externé odkazy
--------------

* Spomienky na Braňa Bukovského
* Úmrtie: Zomrel kňaz Bratislavskej arcidiecézy Branislav Bukovský, tkkbs.sk, 23. 3. 2014
**Bratia Jindřich** (\* 23. marec 1942, Brno) a **Jan** (\* 25. apríl 1945, Brno) **Pospíšilovci** sú tréneri a hráči bicyklebalu, ďaleko najúspešnejší hráči v histórii tohto športu: dvadsaťnásobní majstri sveta a dvadsaťpäťnásobní majstri Československa. Pre svoje úspechy získali raz ocenenie Športovec roka a osemkrát ocenenie Kráľ cyklistiky.

Ocenenia
--------

* Športovec roka - 1979
* Kráľ cyklistiky - celkom 8x (1968, 1969, 1970, 1972, 1975, 1979, 1987, 1988)

Športové úspechy
----------------

Pred tým, než spolu prvýkrát vystúpili na majstrovstvách sveta v roku 1964, kde získali striebornú medailu, starší Jindřich už vyhral striebornú a bronzovú so svojim pôvodným partnerom Jaroslavom Svobodom. O rok neskôr sa stali prvýkrát svetovými šampiónmi. So svojou hráčskou kariérou sa rozlúčili na majstrovstvách sveta v roku 1988 ziskom dvadsiatej zlatej medaily. Vtedy mal Ján 43 a Jindřich 46 rokov. Vedľa dvadsiatich zlatých získali ešte štyri strieborné medaily a jednu bronzovú, nebolo tak majstrovstvá sveta, z ktorého by odišli bez medaile.

Keď prestali hrať, stali sa trénermi: Jan odišiel do zahraničia, zatiaľ čo Jindřich ako reprezentačný tréner doviedol hneď nasledujúci rok k zlatu na majstrovstvách sveta dvojicu Berger – Kratochvíl. Potom však pre nezhody prerušil spoluprácu so zväzom a odišiel trénovať do zahraničia.

Ďalej vyhrali 16x Európsky pohár v bicyklebale a 25x vyhrali Majstrovstvá Československa v tomto športe.

Majstri sveta
-------------

*1961 - Jindřich získal bronzovú medailu s Jaroslavom Svobodom*
*1962 - Jindřich získal striebornú medailu s Jaroslavom Svobodom*
 *1964 - strieborní (prvý spoločný štart)* 
1. 1965, Praha
*1966 - bronz*
*1967 - striebro*
2. 1968, Kassel
3. 1969, Erfurt
4. 1970, Ostrava
5. 1971, Baden
6. 1972, Offenburg
7. 1973, Viedeň
8. 1974, Heerlen
9. 1975, Gent
10. 1976, Münster
11. 1977, Brno
12. 1978, Herning
13. 1979, Schiltigheim
14. 1980, Rheinfelden
15. 1981, Heerlen
*1982 - striebro*
*1983 - striebro*
16. 1984, Schiltigheim
17. 1985, St. Gallen
18. 1986, Genk
19. 1987, Herning
20. 1988, Ludwigshaven

Referencie
----------

1. ↑
2. ↑   *Archivovaná kópia* [online]. [Cit. 2016-05-14]. Dostupné online. Archivované 2012-05-13 z originálu.

* *Tento článok je čiastočný alebo úplný preklad článku Bratři Pospíšilové na českej Wikipédii.*
**Bratislavský šermiarsky spolok** je združenie ľudí, ktorí sa venujú rekonštrukcii šermu v tradícii *Kunst des Fechtens* v praktickej a teoretickej rovine. Spolok sa zaoberá bojom dlhým mečom, tesákmi, dýkami, rapírmi, drevcovými zbraňami a zápasom, tzv. *Ringkunst*. Výhradným zameraním je teda šerm a boj ako taký, reálie patria k marginálnym záujmom spolku.

História
--------

Počiatky združenia siahajú do roku 2007, kedy sa členovia spolku vyčlenili z viacerých združení historického šermu za účelom primárneho štúdia pôvodných dobových prameňov. 

Združenie sa aktívne podieľa na experimentálnej rekonštrukcii a k náplni jeho aktivít patrí aj lokalizácia, prepis, preklad a výklad pôvodných diel zaoberajúcich sa umením šermu. Členovia spolku sa aktívne zúčastňujú eventov a súťaží ako na Slovensku, tak v zahraničí. Úzko spolupracuje so združeniami s podobným zameraním a je vedúcim členom neformálneho zoskupenia "Fecht-kunst.eu Society".

Preklady a transkripcie
-----------------------

Jedna z aktivít spolku je prepis a preklad pôvodných diel zaoberajúcich sa šermom. Členovia spolku dovedna preložili alebo prepísali viac ako tucet spisov o stredovekom šerme. Časť prekladov je dostupná voľne na webe. Ďalšie preklady sú postupne revidované a ich vydanie sa pripravuje.

**Niektoré prepisy a preklady**

* Jorg Wilhalm - CGM 3711 Archivované 2016-03-05 na Wayback Machine
* Joachim Meyer 1570 - Šerm s rapírom Archivované 2016-03-05 na Wayback Machine
* Codex Wallerstein a Anton Rast - komparatívny preklad Archivované 2013-01-18 na Wayback Machine
* Joachim Meyer 1570 - Úvod a dlhý meč
* Joachim Meyer 1560
* MS Dresden C487
* MS E.1939.65.341
* Codex I.6.2°.5

Externé odkazy
--------------

* Fecht-kunst Archivované 2012-03-07 na Wayback Machine
* Šermiari
* Bratislavský šermiarsky spolok
* odborná kniha o šerme : BERTOLINI, B. / Trattato di contra-punta (v taliančine) - dostupné v Digitálnej knižnici UKB
Braunauer Zeitgeschichte-Tage v dome kultúry Gugg (2007)
**Braunauer Zeitgeschichte-Tage** (doslova: *Braunauské dni súčasných dejín*) je séria konferencii založená organizáciou pre dejiny, ktorá sa koná od roku 1992 v Braunau am Inn. Andreas Maislinger, zakladateľ rakúskej zahraničnej služby, vedie tuto vedeckú udalosť.

Minulosť
--------

Andreas Maislinger, Innsbrucký politológ narodený v blízkosti Braunau am Inn, sa od roku 1987 pokúšal presvedčiť mesto Braunau am Inn o nápade organizovať raz do roka konferenciu o tamojších udalostiach. Frankfurtsky režisér dokumentárnych filmov Alfred Jungraithmayr bol jeden s jeho prvých priaznivcov.

Regionálne hlavné témy od roku 2004
-----------------------------------

Po konferenciách o minulosti, odpore v diktatúrach a iných témach dejín sa organizácia pre dejiny pokúša od roku 2004 zlepšiť spoluprácu medzi oblasťou Innu a neďalekým Bavorskom.

V roku 2004 sa konala konferencia, v ktorej bola reč o cezhraničnej doprave v blízkosti Salzachu a Innu v rokoch 1933 až 1938. Rozprávalo sa o rozsiahlych témach takisto ako aj o každodennom živote obyčajných ľudí z tohto regiónu.

Rodina Trappovov odmenená roku 2007
V roku 2005 sa diskutovalo o dejinách Braunauskeho parlamentu z roku 1705.

V roku 2006 išlo o Johana Philipa Palma, ktorý bol v roku 1806 na rozkaz Napoleona popravený v Braunau am Inn. 

2007 sa diskutovalo o známom vedcovi a diplomatovi Egonovi Ranshofen-Wertheimerovi. Rodina Trappovcov dostala vyznamenanie (Egon Ranshofen-Werthemeier vyznamenanie). 

Roku 2008 sa z dôvodu majstrovstiev Európy vo futbale rozprávalo o fascinácii futbalom. 

2009 Josef Ratzenböck, bývalý guvernér, a germanista Hans Göttler rozprávali o svojom detstve.

Témy
----

* 1992: Neželané dedičstvo: Bautzen, Braunau am Inn, Dachau, Ebensee, Gori, Gurs, Hartheim, Kielce, Mauthausen, Offenhausen, Oswiecim,Predappio, Redl-Zipf, Theresienstadt
* 1993: Zakázané zaobchádzanie
* 1994: Vyšinuté hranice
* 1995: Potrebná zrada: Franz Jägerstätter.
* 1996: Spriatelení susedia: Vzťahy Nemecka a Rakúska.
* 1997: Go West: fascinácia Ameriky po 1945.
* 1998: Poškvrnené mená: mená a politika.
* 1999: Nutné stretnutia: Albani, Chorváti, Rómovia, Srbi
* 2000: Oddelené cesty: Nemci, Židia, Rakúšania, Česi
* 2001: Skreslené vnímanie: Rómovia.
* 2002: Vzdor proti diktatúre
* 2003: Život v Braunau am Inn, Broumov, Lavarone.
* 2004: Malý cezhraničný styk: od 1933 do 1938 v Salzachu a okolí Innu.
* 2005: Braunauský parlament roku 1705
* 2006: Nedobrovoľný hrdina Johann Philipp Palm.
* 2007: Peacemakers Manual. Egon Ranshofen-Wertheimer.
* 2008: Fascinácia futbalom.
* 2009: Detstvo Josefa Ratzenböcka a Hansa Göttlera.
* 2010: Staré mesto. 750 rokov Braunau am Inn.
* 2011: Ťažké dedičstvo. 19 rokov po neželanom dedišstve.
* 2012: Byť šľachticom zaväzuje

Externé odkazy
--------------

* Braunauer Zeitgeschichte-Tage
* Referenten und Gesprächspartner